b'\n_START_ARTICLE_\nPinsk\n_START_PARAGRAPH_\nPinsk (hviterussisk: \xd0\x9f\xd1\x96\xd0\xbd\xd1\x81\xd0\xba; russisk: \xd0\x9f\xd0\xb8\xd0\xbd\xd1\x81\xd0\xba; polsk: Pi\xc5\x84sk) er en by i Brest voblasts i det sydlige Hviterussland. Byen har 130\xc2\xa0800 innbyggere (2005), og ligger like ved der Dnepr-Bug-kanalen munner ut i elven Prypjats. Pinsk er kjent for sin barokke gamleby.\n_START_SECTION_\nHistorie\n_START_PARAGRAPH_\nFyrsted\xc3\xb8mmet Pinsk nevnes for f\xc3\xb8rste gang i 1097. I 1318 eller 1320 ble byen litauisk, og fra 1521 en del av samveldet Polen-Litauen. I 1569 tilfalt Pinsk den polske kronen. I 1793 ble byen overtatt av Det russiske imperiet, men etter f\xc3\xb8rste verdenskrig gikk den tilbake til Polen. Under annen verdenskrig ble byen f\xc3\xb8rst erobret av tyskerne den 4. juli 1941, f\xc3\xb8r den kom p\xc3\xa5 sovjetiske hender den 14. juli 1944. Etter krigen ble Pinsk en del av Den hviterussiske sosialistiske sovjetrepublikk.'